open-index/open-wikipedia-markdown huggingface dataset:
Jesús Gende París

**Jesús Gende París**, nado en Abegondo (A Coruña) en 1981, é un ex xogador e actual adestrador de hóckey a patíns galego. Xogaba na demarcación de defensa.

Militou durante 16 anos no H.C. Liceo, ao que chegou sendo un neno, procedente do Club Patín Ordes. Na parte final da súa carreira xogou no CP Cerceda.

## Traxectoria 
Jesús Gende comezou a súa carreira como xogador de hóckey en Ordes, nas categorías inferiores do Club Patín Ordes. Cando aínda pertencía ás categorías inferiores fichou polo H.C. Liceo e subiu ao primeiro equipo xunto con Josep Lamas e Josama Alén. Co club liceísta gañou a Copa de Europa, a Intercontinental, a Supercopa de Europa, a Copa CERS e a Copa do Rei. 

Tras 16 anos no Liceo fichou en 2010 polo CP Cerceda, club creado a tempada anterior e que acababa de descender á Primeira División (2ª categoría do hóckey español). Xogou tres anos no club cercedense, e cando estaba a piques de lograr o ascenso á máxima categoría tivo que retirarse do hóckey por problemas nas costas.

Dende 2014 adestra ao RHC Dorbinrn, da Liga Austríaca, equipo no que tamén xogou.

## Equipos
*Club Patín Ordes
*H.C. Liceo: 1994-2010
*CP Cerceda: 2010-2013

## Palmarés
### HC Liceo
* 1 Copa de Europa (2002-03)
* 1 Copa do Rei (2003-04)
* 1 Copa Intercontinental (2003-04)
* 1 Supercopa de Europa (2003-04)
* 1 Copa CERS (2009-10)
* 2 Copa Galiza (2009 e 2010)

## Notas 
## Véxase tamén
### Ligazóns externas
*Entrevista a Jesús Gende en La Opinión da Coruña
*Entrevista a Jesús Gende no Foro dos Siareiros do Liceo
Dope Nose

"**Dope Nose**" é unha canción da banda de rock alternativo estadounidense Weezer, editada no 2002 como primeiro sinxelo do seu álbum *Maladroit*.

"Dope Nose" é unha das cancións xogables no videoxogo da PlayStation 2 *Amplitude*. Nunha entrevista cos creadores de *Guitar Hero* (desenvolvido pola mesma compañía que *Amplitude*) mencionan que as súas primeiroas compilaciósn baseáronse en "Dope Nose". A canción aparece tamén nun capítulo de *Monk* e é xogable no videoxogo *Guitar Hero: Van Halen*. En varios concertos en 2005 o baixista de Weezer Scott Shriner interpretou as voces principais do tema.

## Listaxe de cancións 
#"Dope Nose" - 2:17
Keep Fishin'

"**Keep Fishin**'" é unha canción da banda de rock alternativo estadounidense Weezer, editada o 20 de setembro do 2002 como segundo sinxelo do seu álbum *Maladroit*. Acadou o número 15 nas listas alternativas estadounidenses.

## Listaxe de cancións 
### CD promo para a radio 
#"Keep Fishin'" (Radio Version)
#"Keep Fishin'" (Álbum Version)

### CD EEUU 
#"Keep Fishin'" (Radio Version)
#"Keep Fishin'" (Franklin Mint Version)

### CD #1 RU 
#"Keep Fishin'" (Radio Version)
#"Photograph" (Live)
#"Death and Destruction" (Live)
#"Keep Fishin'"  (CD-Rom Vídeo)

### CD #2 RU 
#"Keep Fishin'" (Radio Version)
#"Slob" (Live)"
#"Knock-Down Drag-Out" (Live)
#"Dope Nose" (CD-Rom Vídeo)

### 7" RU 
#"Keep Fishin'" (Radio Version)
#"Photograph" (Live)
Beverly Hills (sinxelo)

"**Beverly Hills**" é unha canción da banda de rock alternativo estadounidense Weezer, editado o 29 de marzo do 2005 como primeiro sinxelo do álbum *Make Believe*. O seu vídeo musical, dirixido por Marcos Siega, foi rodado en The Playboy Mansion (que realmente non está localizada en Beverly Hills, senón na comunidade veciña de Holmby Hills), con Hugh Hefner facendo un cameo ao principio. A canción conta con Stephanie Eitel da banda Agent Sparks, facendo os coros no retrouso.

## Listaxe de cancións 
### 7" Reino Unido 
#"Beverly Hills"
#"Butterfly" (Live)

### CD Reino Unido 
#"Beverly Hills"
#"Island in the Sun" (Live)
#"Butterfly" (Live)
#"Beverly Hills" (pista CD-ROM)
We Are All on Drugs

"**We Are All on Drugs**" é unha canción da banda de rock alternativo estadounidense Weezer, editado en xullo do 2005 como segundo sinxelo do seu álbum *Make Believe*. Ao contrario da crenza popular, a canción non fala especificamente de drogas. Máis ben, Rivers Cuomo afirma que fala máis ben da sociedade sobre-estimulada adicta a Internet, aos xogos de azar, ás drogas e ás relacións.

## Listaxe de cancións 
### 7" Reino Unido 
#"We Are All on Drugs"
#"Beverly Hills" (Urbanix Mix)

### CD Reino Unido 
#"We Are All on Drugs"
#"Beverly Hills" (Urbanix Mix)
#"Burndt Jamb" (Live)
#"We Are All on Drugs" (CD-ROM Vídeo)
Carta de Atenas

A ***Carta de Atenas*** é un manifesto urbanístico redactado no IV Congreso Internacional de Arquitectura Moderna (CIAM) celebrado a bordo do *Patris II* en 1933 na ruta Marsella-Atenas-Marsella (o congreso non puido celebrarse en Moscova por problemas cos organizadores soviéticos), publicado en 1942 por Le Corbusier.
 
A Carta de Atenas apusta por unha separación funcional dos lugares de residencia, lecer e traballo en oposición ó carácter e a densidade da cidade tradicional. Neste tratado proponse a colocación dos edificios en amplas zonas verdes pouco densas. Estas ideas tiveron unha grande influencia no planeamento das cidades europeas trala segunda guerra mundial e no deseño de Brasilia.

## Cidade 
O problema da cidade abórdase dende a zonificación en función dos usos e as necesidades da sociedade moderna: habitar, circular, traballar e o lecer.

## Vivenda 
As ideas en torno á vivenda foron:
* A vivenda debe ter primacía sobre o resto de usos.
* A hixiene é fundamental na concepción das vivendas.
* A relación vivenda/superficie vén determinada polas características do terreo en función do soleamento.
* Cómpre evitar a disposición de vivendas ó longo das vías de comunicación.
* A solución son vivendas en altura separadas entre elas a distancia necesaria para a construción de grandes superficies verdes.

## Véxase tamén 
### Ligazóns externas 
* Carta de Atenas en *etsav.upc.es* .
* Carta de Atenas (1931), ICOMOS .
*Carta de Atenas, Carta De Atenas. Texto íntegro .
Instrument Soundtrack

***Instrument Soundtrack*** é un álbum da banda estadounidense de post-hardcore Fugazi, editado o 23 de marzo de 1999 polo selo Dischord Records. É unha banda sonora instrumental para o documental *Instrument*, que trata sobre a banda e foi realizado polo director Jem Cohen. Principalmente está formada por cancións non editadas anteriormente e temas descartados das sesións de estudio, así como varias versións demo de cancións dos seus álbums (principalmente de *End Hits*). Destaca particularmente "I'm So Tired", unha balada a piano interpretada e cantada por Ian MacKaye, que se separa bastante do tradicional son post-hardcore da banda.

## Listaxe de cancións
Club Deportivo Basconia

O **Club Deportivo Baskonia** (en éuscaro: *Baskonia Kirol Kluba*) é un club de fútbol español da cidade de Basauri (Biscaia). Fundouse en 1913 e compite na Terceira División de España. En 1997 converteuse no segundo filial do Athletic Club.

## Datos do club 
* **Tempadas en 1ª**: 0
* **Tempadas en 2ª**: 7
* **Tempadas en 2ªB**: 8
* **Tempadas en 3ª**: 50 (Incluída a 2013/14)

## Xogadores 
### Xogadores famosos 
*  José Ángel Iribar
*  Unai Expósito 
*  Fernando Llorente 
*  Francisco Yeste
*  Daniel Aranzubia
*  Gorka Iraizoz
*  Luis Prieto
*   Fernando Amorebieta 
*   Javier Iturriaga

## Véxase tamén 
### Ligazóns externas 
* Páxina oficial do club 
* Datos do club na páxina do Athletic Club
Gernika Club

O **Sociedad Deportiva Gernika Club** (en éuscaro: *Gernika Kluba*) é un club de fútbol español da cidade de Guernica (Biscaia). Fundouse en 1922 e compite na Terceira División de España.

## Xogadores
### Xogadores famosos
* Johann Duveau
* Gorka Iraizoz
* Koikili
* Sendoa

## Datos do club
***Tempadas en 1ª**: 0
***Tempadas en 2ª**: 0
***Tempadas en 2ªB**: 12
***Tempadas en 3ª**: 34 (Incluída a 2019/20)

## Véxase tamén
### Ligazóns externas
*Páxina oficial do club
Dan Carter

[210px|dereita|miniatura|Dan Carter cos [Crusaders no Super Rugby.]]

**Dan Carter**, nado en Leeston, preto de Christchurch, o 5 de marzo de 1982, é un xogador neozelandés de rugby. É máximo anotador da historia da selección de rugby de Nova Zelandia, dos Crusaders e do Super Rugby. Foi premiado como mellor xogador internacional do mundo no ano 2005 pola IRB, e ven de superar a Jonny Wilkinson como máximo anotador de puntos da historia.

## Traxectoria 
**Carter** debutou co Canterbury RFU na liga neozelandesa de rugby, a NPC, no ano 1999. Dous anos despois, no ano 2001 tamén debutou cos Canterbury Crusaders no Super 12, e foi chamado por primeira vez para xogar cos *All Blacks* no 2003 na posición de centro. Considerado unha das meirandes superestrelas deste deporte dende o comezo do profesionalismo, é xunto a Jonny Wilkinson un dos dous grandes aperturas do século XXI. No 2009 asinou un contrato de 6 meses co USA Perpignan francés, aínda que só xogou 5 partidos antes de lesionarse. El volveu a Nova Zelandia para xogar na NPC unha vez recuperado, mentres que Perpignan gañaba o Top 14.

## Véxase tamén 
### Outros artigos 
* Selección de rugby de Nova Zelandia
* Xogador Internacional do Ano da IRB
### Ligazóns externas 
* Perfil de Daniel Carter en AllBlacks.com
Club de Fútbol Lorca Deportiva (1969)

O **Club de Fútbol Lorca Deportiva** foi un club de fútbol español da cidade de Lorca (Murcia). Fundouse en 1969 e desapareceu en 1994 tras a fusión co Lorca Promesas e UD Lorca no Lorca CF.

## Datos do club 
* **1** tempada en Segunda División.
* **6** tempadas en Segunda División B.
* **8** tempadas en Terceira División.
Chelo Suárez

**Chelo Suárez Muíños**, nada na Coruña o 1 de marzo de 1945, é unha escritora en lingua galega.

## Traxectoria 
Asinou en diversas ocasión cos pseudónimos *Amara Orzania* e *Puliana Marful*. Foi colaboradora habitual de Radio Oleiros. En 2008 obtivo o Premio Narrativas Quentes de literatura erótica pola obra *Os milagres de Cristamar*. En 2010 gañou a XVII edición do Premio de novela curta Manuel Lueiro Rey coa obra *As horas rotas*.

## Obra 
### Narrativa 
* *Flor de xiz*, 2003, Primerapersona, A Coruña.
* *Os milagres de Cristamar*, 2008, Positivas.
* *A venus de cristal*, 2008, Xerais.
* *As horas rotas*, 2010, Sotelo Blanco.

### Poesía 
* *Corpo de mar*, 2008, Espiral Maior.
* *O arco da luz*, 2009, publicado en Internet. 

### Literatura infanto-xuvenil 
* *A neve e o lume*, 2012, Baía Edicións.

### Obras colectivas 
* *En defensa do Poleiro. A voz dos escritores galegos en Celanova*, 2010, Toxosoutos.
* *Vivir un soño repetido. Homenaxe a Lois Pereiro*, 2011, Asociación de Escritores en Lingua Galega, libro electrónico.

## Premios 
* Premio Narrativas Quentes de literatura erótica no 2008, por *Os milagres de Cristamar*.
* Segundo premio do Premio Modesto R. Figueiredo no 2008, por *Colleita de sombras*.
* Gañadora da XVII edición do Premio de novela curta Manuel Lueiro Rey no 2010, pola obra *As horas rotas*.
* Gañadora do Premio Adiala de relato curto do Centro Galego de Mallorca no 2010, por *Monólogo dun cadáver*.
* Gañadora da XIII edición do Certame de narración curta Ánxel Fole, convocado polo Concello de Lugo no 2011, por *Recantos*.

## Notas 
## Véxase tamén 
### Ligazóns externas 
* Entrevista a Chelo Suárez
Lorca Deportiva Club de Fútbol

O **Lorca Deportiva Club de Fútbol** foi un club de fútbol español da cidade de Lorca (Murcia). Fundouse en 2002 e desapareceu en 2010.

## Datos do club 
* **2** tempadas en Segunda División.
* **4** tempadas en Segunda División B.
* **3** tempadas en Terceira División.

## Presidentes 
* Antonio Baños Albacete (2002−2008)
* Manuel Muñoz Carrillo (2008−2010)
Tom Neale

miniatura|Illa de Anchorage
**Tom Neale**, nado o 6 de novembro de 1902 en Wellington e finado o 27 de novembro de 1977 en Rarotonga, foi un neozelandés que pasou parte da súa vida nas Illas Cook, incluíndo 16 anos, durante tres estadías, vivindo só na illa de Anchorange no atol de Suwarrow e que foi a base dunha popular autobiografía.

### Traxectoria 
Neale ingresou na Royal New Zealand Navy aos dezaoito anos como aprendiz de maquinista navegando polas illas do Pacífico e despois de deixar o exército seguiu de illa en illa, realizando traballos temporais ou en barcos comerciais. Entre 1928 e 1943 asentou en Moorea, Tahití, a partir de 1943 traballou como comerciante nas Illas Cook, coñeceu ao escritor Robert Dean Frisbie en Rarotonga, e soubo polos seus relatos do atol de Suwarrow, onde Frisbie vivira durante un curto período de tempo en 1942, en 1945 Neale visitou o atol e decidiu que ese era o lugar onde quería vivir. En outubro de 1952 desembarcou en Suwarrow, que permanecía deshabitada desde o remate da segunda guerra mundial. Estableceuse na illa de Anchorage, acondicionou unha cabana na que habitaran vixías militares durante a guerra, permaneceu alí ata xullo de 1954 cando regresou a Rarotonga por problemas no lombo. En 1956 casou con Sarah Haua coa que tivo dous fillos. En marzo de 1960 volveu a Suwarrow, permanecendo alí durante tres anos e medio ata xaneiro de 1964, entre as visitas que recibiu nese tempo estivo a do escritor británico Noel Barber, que soubera da vida de Neale na illa por un informe da United States Navy, e máis tarde cando Neale volveu a Rarotonga axudoulle a escribir a súa autobiografía *An Island to Oneself*, que se publicou en 1966 e que se vendeu ben e que lle permitiu a Neale mercar abondosas provisións para a súa seguinte estadía., que se produciu en xuño de 1967 permanecendo alí ata 1977, cando tivo que ser levado a Rarotonga para tratarlle un cancro de estómago, morrendo meses despois.

## Notas
Precipitate EP

***Precipitate*** é un EP da banda estadounidense de post-punk revival Interpol, editado en xaneiro do 2001. Nel hai dous temas que non están en ningún álbum da banda, "Precipitate" e "Song Seven" (aínda que "Precipitate" está noutro EP, *Fukd ID#3*). A versión de "A Time To Be So Small" é distinta á regravada e incluída tres anos despois en *Antics* e "PDA" tamén é diferente á editada en *Turn on the Bright Lights* e *Fukd ID#3*.

O EP limitouse a 500 copias e foi vendido un ano antes da edición do seu álbum de estrea, *Turn on the Bright Lights*.

## Listaxe de cancións 
# "Precipitate" – 5:35
# "Song Seven" – 4:41
# "PDA" – 5:35
# "A Time to Be So Small" – 5:45
Francisco González

**Francisco González Rodríguez**, nado en Chantada o 19 de outubro de 1944, é un banqueiro galego. Desde o mes de xaneiro de 2000 é o presidente do BBVA.

## Traxectoria 
Licenciouse en Ciencias Económicas e Empresariais pola Universidade Complutense de Madrid. Iniciou a súa carreira profesional en 1964 e anos despois fundou a sociedade de valores FG Investimentos Bolsistas, que se converteu na primeira firma bolsista independente de España e que foi adquirida posteriormente por Merrill Lynch.

Francisco González é tamén corredor de comercio (número un da promoción de 1980)

## Notas
Logos

250px|miniatura
***Logos*** (en grego *λóγος* -lôgos- ) significa: a palabra en canto meditada, reflexionada ou razoada, é dicir:  "razoamento", "argumentación", "fala" ou "discurso". Tamén pode ser entendido como: "intelixencia", "pensamento", "senso", a palabra grega *λóγος* -lôgos- foi e adoita ser traducida en linguas romances como Verbo (do latín : *Verbum*).

É un dos tres modos de persuasión na retórica (xunto co ethos e o pathos), segundo a filosofía de Aristóteles.

## Definicións 
### Significado filosófico 
Heráclito utiliza esta palabra na súa *teoría do ser*, dicindo: "*Non a min, senón escoitando ao logos, é sabio dicir xunto a el que todo é un.*"  Tomando logos como a grande unidade da realidade, seica O real, Heráclito pide que a escoitemos, é dicir, que esperemos que ela se manifeste soa en lugar de oprimir.

O ser de Heráclito, entendido como logos, é *a Intelixencia que dirixe, ordena e dá harmonía  ao devir  dos cambios que se producen na guerra que é a existencia mesma.* Trátase dunha intelixencia substancial, presente en todas as cousas. Cando un ente perde o sentido da súa existencia apártase do Logos.

### Significado psicolóxico 
En logoterapia, a terceira escola vienesa de psicoloxía -despois do psicanálise de Sigmund Freud e da Psicoloxía Individual de Adler- desenvolvida por Frankl, a procura do *logos*   (neste caso: "sentido da existencia") é o centro do traballo existencial e terapéutico para atopar o senso e o significado que orientan a praxe do ser humano.

### Significado teolóxico 
No prólogo do Evanxeo de Xoán, menciónase ao Λóγος, identificándoo como á persoa espiritual con Deus  no principio da creación. Xoán 1:1 di:

Moitas interpretacións xurdiron en torno ao significado do Logos neste versículo. Algúns relacionárono co Logos da filosofía grega e a xudeohelenística de Filón de Alexandría quen precisamente utiliza -antes do século I- a palabra grega Λógos para significar a sabedoría e, especialmente, a razón inherente a Deus, logo do século I e a partir do Evanxeo segundo Xoán *Λóγος* (traducido ao latín como Verbum) obtén unha significación cristiá. Os gnósticos inclináronse máis polo primeiro compoñente. Os cristiáns apoloxistas do século II, vían nel ao Fillo de Deus, pero algúns como Tertuliano, diferenciaban entre o Logos como atributo interno en Deus, e outro o Logos que procreou Deus, que se tornaría nunha persoa. Outros teólogos entendíano ontoloxicamente como "a razón de Deus" e inseparable del. Os que se opuñan a esta visión alegaban que ao Logos predícaselle sen artigo definido en grego, e isto indicaría para algunhas opinións que este Logos era un "segundo Deus"(δευτερος θεος) (véxase Oríxenes de Alexandría), pero non o Deus Todopoderoso, O Deus (ou θεος), que leva artigo definido.

O Logos é interpretado como aquilo que existía desde o principio (αρχη/arkhé) con Deus (con maiúscula, porque é o nome propio). A palabra admite máis de trinta acepcións, no entanto e segundo santo Agostiño antes da existencia da creación non existía o tempo, o que converte á Razón na enerxía do Universo.

## Notas
Mitre 10 Cup

A **Mitre 10 Cup** (anteriormente *ITM Cup* e *Air NZ Cup* por razóns de patrocinio) é o campionato profesional de rugby en Nova Zelandia. Antes de 2006 o seu nome era **National Provincial Championship** (NPC) e o seu formato non era profesional. O torneo inclúe 14 equipos divididos en dúas divisións. Os equipos participantes son representativos das diversas rexións do país, polo tanto non é unha liga de clubs. A primeira edición da NPC tivo lugar no ano 1976.

No hemisferio Sur o calendario rugbístico está disposto de tal xeito que os campionatos nacionais de Suráfrica e Nova Zelandia non coincidan no tempo co potentísimo torneo do Super Rugby, composto por franquías de Australia, Suráfrica, Nova Zelandia, a Arxentina e o Xapón, de xeito que a **Mitre 10 Cup** poida ser un trampolín para que os xogadores máis salientables poidan ascender ó máximo nivel internacional nalgunha das cinco franquías neozelandesas.

## Equipos e situación xeográfica 
* Northland - (1)
* North Harbour - (2)
* Auckland - (2)
* Waikato - (3)
* Counties Manukau - (3)
* Bay of Plenty - (4)
* Hawke´s Bay - (6)
* Taranaki - (7)
* Manawatu - (8)
* Wellington - (9)
* Tasman - (10)
* Canterbury - (14)
* Otago - (15)
* Southland - (16)

200px

## Campións 
;Títulos por equipo:
* 17 Títulos: Auckland
* 14 Títulos: Canterbury
* 4 Títulos: Wellington
* 2 Títulos: Otago e Waikato
* 1 Título: Bay of Plenty, Manawatu, Counties Manukau, Taranaki e Tasman

## Véxase tamén 
### Outros artigos 
* Super Rugby

### Ligazóns externas 
* Páxina oficial da Mitre 10 Cup
Buffy the Vampire Slayer

***Buffy the Vampire Slayer*** é unha serie de televisión estadounidense que se emitiu orixinalmente entre o 10 de marzo de 1997 e o 20 de maio de 2003.

## Desenvolvemento 
A serie creouna Joss Whedon coa súa propia produtora, Mutant Enemy Productions, a idea desenvolveuse primeiro nunha longametraxe en 1992 de título homónimo. A serie segue a Buffy Summers (interpretada por Sarah Michelle Gellar), a última nunha liña de mozas coñecidas como as "Vampire Slayers" ou simplemente "Slayers", que en galego viría a ser exterminadora ou cazadora de vampiros, que son "chamadas" (elixidas polo fate) para loitar contra vampiros, demos, e outras forzas do mal. Como as anteriores Slayers, Buffy conta coa axuda dun Watcher, un observador encargado de guiala e adestrala, pero a diferenza das súas predecesoras, Buffy rodéase dun círculo de amigos leais que a axudan a combater o mal, os "Scooby Gang".

## Repercusión 
A serie normalmente tiña entre catro e seis millóns de telespectadores na súa emisión orixinal. Aínda que os índices de audiencia foron máis baixos que as series de éxito dos denominadas catro grandes cadeas (ABC, CBS, NBC e Fox),, constituíron un éxito para a relativamente nova e pequena cadea que o emitía WB Television Network.. As críticas foron positivas, e foi incluída en moitas listas, como o nº 41 na lista dos 50 mellores programas de televisión de todos os tempos da *TV Guide* , nº 2 da revista *Empire* ou entre os 100 programas de televisión de sempre en *Time*. Gañou tres Emmy, a serie converteuse nun fenómeno social, con fans en todo o mundo e dela fíxose unha serie derivada, *Angel*, así como videoxogos, novelas ou banda deseñada.

## Notas 
## Véxase tamén 
### Ligazóns externas 
* 
* Ficha en AllMovie
Khimki

**Khimki** (en ) é unha cidade do óblast de Moscova en Rusia. Atópase situada ao noroeste de Moscova, á beira da Canle de Moscova. A súa poboación ascendía a 183.551 habitantes no ano 2008.

## Historia 
A cidade de Khimki estableceuse oficialmente en 1939. Desenvolveuse ao redor da estación de tren co mesmo nome que existe desde 1850 e que forma parte da ruta Moscova-San Petersburgo. Toda a cidade de Jimki ten as fronteiras coa cidade de Moscova. Khimki ten unha sucursal da Biblioteca Estatal de Rusia, que foi protexida na Unión Soviética e máis tarde na Federación Rusa, así como polos xornais en Rusia e a Unión Soviética.

Nos últimos anos, Khimki, foi un suburbio de Moscova que continuou o seu desenvolvemento e no que se construíron moitos edificios de vivendas. A cidade está atravesada pola estrada que une Moscova co Aeroporto Internacional de Sheremetyevo. Hai un Mega Mall, un dos dous máis grandes en Rusia, tamén hai un hipermercado Auchan e unha gran tenda de mobles de Ikea.

## Poboación 
Khimki na contaba cunha poboación de 183.551 en 2008.

## Economía 
miniatura|esquerda|180px|Entrada a Khimki.
Despois da segunda guerra mundial, Khimki recibiu varios centros de investigación, entre eles a produción do complexo militar-industrial da Unión Soviética.

* ONP Energomach, líder mundial no deseño e a fabricación de motores de foguete de combustible líquido. 
* NPO Lavochkine dedicada ao deseño e fabricación de naves espaciais. 
* MBK Fakel, desenvolve programas para o guiado de mísiles de defensa aérea. 
Estas actividades empregan á maioría da poboación da cidade, que foi, por razóns de seguridade, prohibida aos viaxeiros.

## Véxase tamén 
### Outros artigos 
* BC Khimki

### Ligazóns externas 
* Sitio web oficial
Vertebratus

miniatura|250px|Cirrus vertebratus.

**Vertebratus** é unha variedade de nubes caracterizada por ter unha aparencia de columna vertebral ou sucesión de vértebras.

Só está presente no xénero cirrus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Ángel Ron

**Ángel Carlos Ron Güimil**, nado en Santiago de Compostela o 24 de xullo de 1962, é un banqueiro galego. Foi presidente do Banco Popular Español, o terceiro grupo bancario de España por capitalización.

## Traxectoria 
Ángel Ron licenciouse en Dereito pola Universidade de Santiago de Compostela e en 1984, con 22 anos, entrou a formar parte da dirección rexional de Galicia do Banco Popular Español. En 1989 noméano director xeral da Caja Cooperativa de Promoción y Crédito, un banco de aforro especializado en microcréditos. En 1991 pasa a desempeñar a mesma responsabilidade no Banco de Depósitos ata 1995.

A finais dese ano noméano director rexional de Asturias-Cantabria, do Banco Popular Español, onde administrou un negocio de 2.000 millóns de euros, 52 sucursais e ao redor duns 300 empregados.

No ano 1998 accede á sede central de Madrid, cando o nomean director xeral da Rede Comercial do Grupo Popular, que incluía os 5 bancos rexionais (entre eles o Banco de Galicia), así como todas as sociedades financeiras dependentes do grupo. En marzo de 2002, noméano conselleiro delegado e dous anos despois, presidente executivo do Grupo Banco Popular. En 2006 accede á presidencia do consello de administración.

Neste tempo, o Banco Popular adquiriu o Banco Nacional de Crédito (BNC) e desembarcou no mercado estadounidense coa compra en 2007 de Totalbank.

O 30 de novembro de 2016 foi destituído polos accionistas do Banco Popular pola súa mala xestión, sendo relevado por Emilio Saracho.

### Outros cargos 
Ángel Ron é membro, ademais, do Internacional Advisory Board de Allianz, do Institut International d'Études Bancaires, da Internacional Monetary Conference e é membro do padroado da Fundación Príncipe de Asturias, da Fundación Universitaria Comillas, da Fundación de Ayuda contra la Drogadicción e de FEDEA.

## Notas 
## Véxase tamén 
### Ligazóns externas 
*Páxina web oficial
Coroa de marqués

miniatura|dereita|240px|Coroa de marqués.
A **corona de marqués** é o timbre representativo deste título nobiliario.

Está composta por un cerco de metal precioso e pedrería decorado con catro floróns e catro ramos, compostos por tres perlas cada un. Floróns e ramos están situados sobre puntas elaboradas co mesmo metal que a base.

En España os marqueses que ostentan a dignidade de Grandes de España timbran os seus escudos coa coroa de duque forrada de veludo vermello, propia da grandeza.
Francisco González (homónimos)

O nome de **Francisco González** pode referirse a:

***Francisco González Amadiós**, político socialista galego, máis coñecido como **Panchulo** (1924-1997);
***Francisco González Galán**, futbolista, adestrador e artista galego, máis coñecido como **Paco González** (1897-1976);
***Francisco González Muñoz**, futbolista español (n. 1989);
***Francisco González Rodríguez**, "O Rabioso", garda civil (n. 1883,);
***Francisco González Rodríguez**, futbolista andaluz, máis coñecido como **Paquirri** (n. 1913);
***Francisco González Rodríguez**, banqueiro galego (n. 1944);
***Francisco González Vidal**, político comunista galego (1929-2013);
***Francisco Javier González Pérez**, futbolista galego, máis coñecido como **Fran** (n. 1969);
José María Castellano

**José María Castellano Ríos**, nado na Coruña en 1947 e finado en Madrid o 17 de setembro de 2025, foi un empresario galego. en desacordo coa intención, logo fracasada, do fundador de Inditex Amancio Ortega de mercar Unión Fenosa.

Con posterioridade a Inditex foi nomeado membro do consello de administración de diversas empresas, entre elas Fadesa, Ono, Puig, Adolfo Domínguez, Rothschild (banco de investimento do que foi vicepresidente para España), Kiluva (Naturhouse), Indukern. Einsa, La Voz de Galicia ou Tous. En novembro de 2008 nomeárono presidente de ONO, en substitución de Eugenio Galdón.

Pero en 2011 a súa carreira vira de novo ao prometer achegar capital para a reestruturación económica de Nova Caixa Galicia en banco, a cambio de facerse coa dirección executiva da entidade resultante o NCG Banco. Nese momento cesa como vicepresidente de La Voz de Galicia, pero non a presidencia de Ono. En xuño anunciouse que a partir de agosto sería o presidente executivo da nova entidade.

## Recoñecementos
Recibiu a Medalla de Prata de Galicia en 2004.

## Vida persoal 
Casou coa tamén empresaria María Teresa Vázquez Abad e tivo dúas crianzas.

## Notas 
## Véxase tamén 
### Bibliografía 
*
Nicolas Appert

**Nicolas Appert**, nado en Châlons-en-Champagne o 17 de novembro de 1749 e finado en Massy o 1 de xuño de 1841, foi un químico francés.
## Traxectoria
Inventou o método de preservación hermética dos alimentos. Abriu a primeira fábrica comercial de conservas no mundo. Foi un bo cociñeiro e traballou nas cociñas da princesa de Forbach.
El Imparcial

O nome de **El Imparcial** pode referirse a:

***El Imparcial**, un histórico restaurante da comunidade galega en Buenos Aires.

## Publicacións
****El Imparcial***, xornal dixital español creado por Luis María Ansón.
****El Imparcial***, un xornal español de finais do século XIX e principios do XX.
****El Imparcial***, periódico editado en Fene entre 1911 e 1917.
****El Imparcial***, un xornal español da época da transición á democracia, dirixido por Xesús Pérez Varela.
****El Imparcial***, un diario dixital español fundado no 2008 por Luis María Anson.
****El Imparcial***, un desaparecido xornal de Porto Rico.
****El Imparcial***, un xornal mexicano, editado na cidade de Hermosillo.
****El Imparcial***, un xornal mexicano, editado na cidade de Oaxaca.
****El Imparcial***, un xornal arxentino.
****El Imparcial***, un xornal da comunidade hispana dos Estados Unidos, fundado en 1986.
****El Imparcial***, un xornal de Venezuela.

## Véxase tamén
### Outros artigos
**El Imparcial Coruñés*
This Is Such a Pity

"**This Is Such a Pity**" é unha canción da banda de rock alternativo estadounidense Weezer, editada en febreiro do 2006 como cuarto sinxelo do seu álbum *Make Believe*. Esta tratouse da primeira vez que Weezer editou catro sinxelos dun mesmo traballo.

Todos os teclados da cancións están feitos usando un teclado Casio de 75 dólares. As demos foron feitas con teclados Moog, moito máis caros, pero quedaron máis satisfeitos co son do Casio.

O tema só conseguiu un éxito moderado nas radios de rock moderno, en parte debido a que non tivo un vídeo musical oficial que o acompañase.

## Listaxe de cancións 
# "This is Such a Pity" - 3:27
# "This is Such a Pity (Basement Jaxx Remix Club Mix)"
Pork and Beans

"**Pork and Beans**" é unha canción da banda de rock alternativo estadounidense Weezer, editado o 16 de xuño do 2008 (en formato dixital o 24 de abril) como primeiro sinxelo do seu álbum *Weezer*. O tema estreouse no número 19 na lista da Billboard *Modern Rock*, e pasou 11 semanas no número 1. O tema entrou nas listas de moitos países como Canadá, Irlanda e o Reino Unido ademais dos Estados Unidos, e é o sinxelo de Weezer máis exitoso ata a data.
El Imparcial (restaurante)

**El Imparcial** é un histórico restaurante da comunidade galega en Buenos Aires, e o máis antigo local de comidas da cidade que mantén o mesmo nome.

## Historia 
En 1860 fundouno na rúa Hipólito Yrigoyen (daquela chamada Victoria), próxima á actual Plaza de Mayo, o emigrante Manuel García, que chegara á Arxentina en 1856. O seu nome recibiuno pola vontade do propietario de acoller a todos os congresistas do veciño Congreso da Nación Arxentina, sen que importase a cor política. O restaurante especializouse dende o comezo en comida galega.

A finais do século XIX o restaurante pasou a mans dos fillos de Manuel García (Manuel García II e Severino García, quen logo se convertería en propietario único). O restaurante trasladouse en 1933 a outro local da mesma rúa, neste caso facendo esquina coa rúa Salta. En 1965 produciuse un derrubamento no inmoble que pechou o restaurante ata 1969.

Refundouno nese ano o empresario Joaquín Barreiro, un exiliado da Guerra Civil española que proviña da parroquia de Morgadáns. Entre os seus propietarios actuais está o tamén galego Armando Amoedo.

## Notas
Escombro

**Escombro** é un grupo de rock de Cuencas Mineras, Teruel, Aragón.
O seu primeiro disco publicárono no 2008 e chámase *Pueblos fantasmas*.

## Membros 
* Nacho (voz)
* Javi (baixo e guitarra eléctrica)
* Juan Vicente (guitarras eléctricas)
* Carlos (batería)
* Antonio (guitarra electroacústica)
* Albújar (batería)
Frank Fenner

**Frank John Fenner**, nado o 21 de decembro de 1914 e finado o 22 de novembro de 2010, foi un científico e médico australiano cunha importante carreira no campo da viroloxía. Os seus dous logros máis senlleiros foron a supervisión da campaña para a erradicación da varíola, e o uso do virus da mixomatose como ferramenta para controlar a praga de coellos que ateigaba Australia.

## Distincións e recoñecementos 
Fenner recibiu múltiples recoñecemento a longo da súa carreira. Entre os máis destacados figuran:

* Membro da Orde do Imperio Británico, 1945
* Premio Xapón en Medicina preventiva, 1988 (compartido con Donald Henderson eIsao Arita)
* Medalla Copley da Real Sociedade de Londres, 1995
* Premio Mundial de Ciencias Albert Einstein do Consello Cultural Mundial, 2000
* Clunies Ross Lifetime Contribution National Science and Technology Award, 2002
* Medalla da Organización Mundial da Saúde
* Medalla Mueller da Australian and New Zealand Association for the Advancement of Science, 1964
* Medalla ANZAAS da Australian and New Zealand Association for the Advancement of Science, 1980
* ANZAC Peace Prize
* Medalla Matthew Flinders
* Premio de Medicina da Australia Británica
* Premio de Ciencia do Primeiro ministro de Australia, 2002
* ACT Senior Australian of the Year, 2005
* A Australian National University deu o seu nome a dous edificios: un que alberga a Medical School and Faculty of Science e unha residencia universitaria.
* O John Curtin School of Medical Research creou en 1995 a Medalla Frank Fenner para premiar a mellor tese de doutoramento presentada na escola.

## Notas 
## Véxase tamén 
### Ligazóns externas 
* *Emeritus Professor Frank Fenner* 
* *Online Guide to Records at the South Australian Museum Archives* 
* Australian Academy of Science—Interview with Professor Frank Fenner 
* Australian War Memorial Honours and Awards Database
Judith Chapman

**Judith Chapman**, nada **Judith Shepard** o 15 de novembro de 1951 en Greenville, é unha actriz estadounidense.

## Traxectoria 
Chapman, filla do xeneral da Forza Aérea dos Estados Unidos de América Leland Shepard, é coñecida por actuar desde mediados da década de 1970 en varios seriais estadounidense, o seu primeiro papel foi o de "Natalie Bannon Hughes" en *As the World Turns* entre 1975 e 1978. Outras interpretacións foron a de Charlotte Greer en ''Ryan's Hope* (1983), Ginny Blake Webber en *General Hospital* (1984-1986), Sandra Montaigne en *One Life to Live* (1987), Anjelica Deveraux Curtis en *Days of our Lives* (1989-1990, 1991) e desde 2005 interpreta a Gloria Abbott Bardwell en *The Young and the Restless*. Tamén traballou no cine, como en *The Sweetest Thing'' (2002).
SWAT

miniatura|dereita|Equipo de SWAT.
**SWAT** son as siglas de *Special Weapons and Tactics* (*armas e tácticas especiais*), que orixinalmente eran *Special Weapons Attack Team* (*equipo de ataque e armas especiais*). O termo fai referencia ás unidades especializadas en intervencións especiais de gran perigo de diversos corpos policiais de Estados Unidos. A creación dos equipos SWAT en 1965 está especialmente ligada ao Departamento de Policía dos Ánxeles e o inspector do momento Daryl F. Gates.

## Funcións 
As funcións dos equipos SWAT inclúen:

* Rescates con reféns.
* Operacións antidisturbios.
* Creación de perímetro de seguridade contra francotiradores durante as visitas de dignatarios.
* Proporcionar potencia de fogo superior e asalto en determinadas situacións. Por exemplo: grupos atrincheirados en barricadas.
* O rescate dos funcionarios ou cidadáns en perigo por arma de fogo.
* Operacións contra o terrorismo.
* Resolver situacións de alto risco cunha mínima perda de vidas, lesións ou danos á propiedade.
* A estabilización de situacións con suxeitos con alto risco de suicidio.
* A prestación de asistencia durante ordes de detención e ordes de rexistro.
* Proporcionar seguridade adicional en eventos especiais.

## Véxase tamén 
### Ligazóns externas 
* Información sobre os SWAT na páxina do Departamento de Policía de Los Angeles
Stephen Clancy Hill

**Stephen Clancy Hill**, nado o 8 de maio de 1976 e finado o 5 de xullo de 2010, foi un actor porno estadounidense de raza negra que traballou co pseudónimo "Steve Driver". Morreu mentres era arrestado pola policía acusado do homicidio do seu compañeiro o actor Herbert Hin Wong así como do asalto a outros dous individuos. Foi acusado de os ter atacado ós tres cunha espada samurai.

## Véxase tamén 
### Ligazóns externas 
* Perfil do actor
Conflito en Río de Xaneiro en novembro de 2010

miniatura|Autobús destruído durante a ocupación pola policía de Vila Cruzeirominiatura|A policía entre en Vila Cruzeiro
miniatura|Policías entrando no Complexo do Alemão

O **Conflito en Río de Xaneiro** foron actos de violencia organizada que aconteceron na Rexión Metropolitana do Río de Xaneiro a partir da noite do sábado día 20 de novembro de 2010. Certos xornais e os medios internacionais denominaron a esta situación **Guerra do Río de Xaneiro**.

## Sucesos 
Nesa data bandas vencelladas ó tráfico de drogas tentaron promover un roubo colectivo a condutores, fenómeno coñecido na rexión como *arrastão*, na estrada Río-Magé (tramo da BR-116), en Duque de Caxias, causando a morte dun condutor. Segundo as testemuñas, a tarde do domingo seis homes que portaban rifles abordaron tres automóbiles en Liña Vermella, á altura da estrada Washington Luís. O grupo prendeu lume a dous vehículos e envorcou outro. Na fuga, disparáronlle a un coche oficial do Comando da Aeronáutica. Desde entón foron incendiados polo menos 89 vehículos e 39 sospeitosos morreron nos enfrontamentos. Dos 200 detidos, 70 foron á cadea.

Nunha entrevista co *Jornal Nacional*, da Rede Globo, o 24 de novembro, o gobernador do estado do Río de Xaneiro, Sérgio Cabral Filho, declarou que pediu o apoio loxístico da Mariña do Brasil, que o ministro de Defensa Nelson Jobim garantiu, nas operacións de represión da vaga de violencia. Recorrer á Mariña para combater o tráfico e o crime nas favelas foi unha decisión inédita no país.

O día 25 de novembro realizouse a maior ofensiva da Policía Militar, co seu Batallón de Operacións Policiais Especiais, e da Policía Civil, en colaboración coa Unidade de Policía pacificadora e, sobre todo a Mariña. Esta facilitou seis blindados e un grupo de marines para amparar na loxística da operación, que resultou na toma de Vila Cruzeiro, ata entón en poder dos traficantes. Preto de 500 policías participaron na acción. Co apoio da Mariña, a policía ocupou ese reduto dos criminais e puxo cerco ao Complexo do Alemão, para onde fuxiran os bandidos. Despois dun ultimato emitido pola policía rendéronse trinta e un traficantes. Tras un intercambio de fogo, 2.600 policías e militares invadiron a área ás 08:00 do 28 de novembro, ocupándoa ás poucas horas sen apenas resistencia.

## Notas
Western Province

**Western Province** é un equipo profesional de rugby que se fundou en 1883 en Cidade do Cabo, e que compite anualmente no campionato surafricano, a Currie Cup. O club está dirixido pola *Western Province Rugby Football Union*, que tamén dirixe ó equipo dos Stormers que compiten no Super 14.

Creada no ano 1883, a nova *Union* comezou a competir na Currie Cup dende a súa primeira edición en 1889, conquistándoa ese ano e ata 1898 sen escisións, demostrando que era a *Union* mais potente do país. Este dominio foi moi grande durante décadas, de tal xeito que conquistou 22 das 30 edicións da Currie Cup ata finais dos anos 60, cando Northern Transvaal tomou o seu relevo como equipo dominador da competición.

Nas filas de *Western Province* xogan actualmente grandes estrelas do rugby mundial como Bryan Habana, Schalk Burger, Jaque Fourie ou Jean de Villiers, compoñentes indispensables da selección surafricana de rugby que gañou o mundial do 2007, e rematou a tempada 2010 da Currie Cup como subcampión ó perder na final por 30 a 10 fronte a Natal Sharks.

Dende a chegada do profesionalismo ó rugby e a creación do torneo Super 12 (dende o 2011 Super 15), o club foi a base sobre a que estaba formado o equipo dos Stormers, un dos 5 equipos surafricanos que compiten no torneo Super 14 contra equipos neozelandeses e australianos polo máximo trofeo entre clubs do rugby no hemisferio Sur.

O **Western Province** xoga os seus partidos como local no Newlands Stadium de Cidade do Cabo, coñecido en Suráfrica como 'a casa do rugby surafricano', e que ten unha capacidade para 50.900 persoas.

## Títulos 
* Currie Cup = **(32)** 1889, 1892, 1894, 1895, 1897, 1898, 1904, 1906, 1908, 1914, 1920, 1925, 1927, 1929, 1932, 1934, 1936, 1947, 1954, 1959, 1964, 1966, 1979, 1982-1986, 1989, 1997, 2000, 2001
* Vodacom Cup = (0)

## Véxase tamén 
### Outros artigos 
* Stormers

### Ligazóns externas 
* Páxina Oficial de Western Province
Perfect Situation

**Perfect Situation** é unha canción da banda de rock alternativo estadounidense Weezer, editado en decembro do 2005 como terceiro sinxelo do seu quinto álbum *Make Believe*.

É tamén a canción máis exitosa da banda ata a data, estando na cima da *Billboard Modern Rock Tracks* durante catro semanas, durando máis que o primeiro sinxelo do álbum, "Beverly Hills".

O seu vídeo, dirixido por Marc Webb, estreouse o 11 de novembro de 2005 e conta coa actriz Elisha Cuthbert. Nel aparece a banda ficticia "Weeze" na que a vocalista e líder é Cuthbert, e onde Rivers Cuomo é un axudante. Cansos da actitude da líder, os membros de Weeze pídenlle a Cuomo que cante con eles creando a nova banda "Weezer". Moitos dos extras que aparecen como público son seareiros reais escollidos despois de participar nun casting.
Blue Bulls

**Blue Bulls** é un equipo profesional de rugby fundado no ano 1938 co nome de *Northern Transvaal* na cidade de Pretoria, e que compite no campionato surafricano, a Currie Cup.

O club está dirixido pola *Blue Bulls Rugby Union*, que tamén dirixe ó equipo dos Bulls que compiten no Super 14.

A orixe dos **Blue Bulls** foi a división da *Northern Transvaal Rugby Union* coa *Transvaal Rugby Football Union* en 1938, comezando a operar inmediatamente a nova *Union* cun equipo independente chamado *Northern Transvaal*. O primeiro éxito do equipo non se fixo agardar moito, xa que en 1946 conquistou por vez primeira a Currie Cup. Dende finais da década dos anos 60, produciuse un troco na xerarquía da máxima competición surafricana de rugby (que tiña sido dominada por Western Province) cando *Northern Transvaal* gañou 12 dos 14 campionatos disputados entre 1968 e 1981.

Nas filas de *Northern Transvaal* houbo grandes estrelas da historia do rugby mundial como Frik du Preez ou Naas Botha antes da chegada da profesionalización deste deporte nos 90. O nome actual, **Blue Bulls**, adoptouse ó final da tempada 1997.

Dende entón o club converteuse na base sobre a que se forma o equipo dos Bulls, un dos 5 equipos surafricanos que compiten no torneo Super 14 fronte a equipos neozelandeses e australianos polo máximo título entre clubs de rugby no hemisferio Sur, e que conquistou en 3 ocasións. Do mesmo xeito, os xogadores do equipo foron a base coa que a selección surafricana de rugby obtivo o triunfo na Copa do Mundo do ano 2007, con estrelas como Bryan Habana e Victor Matfield.

O **Blue Bulls** xoga os seus partidos como local no estadio Loftus Versfeld de Pretoria, que ten unha capacidade para 51.760 persoas.

## Títulos 
* Currie Cup = **(23)** 1946, 1956, 1968, 1969, 1971, 1973-1981, 1987-1989, 1991, 1998, 2002-2004, 2006, 2009
* Vodacom Cup = **(3)** 2001, 2008, 2010

## Véxase tamén 
### Outros artigos 
* Bulls

### Ligazóns externas 
* Páxina Oficial dos Blue Bulls
Syra Alonso

**Syra María Alonso Brufau**, nada na Coruña en 1899 e finada en México en 1970, foi unha escritora galega.

## Traxectoria 
Procede dunha familia da burguesía comercial coruñesa. A súa vida emparéllase coa do artista Francisco Miguel, co que casa en 1920. Despois viaxaron a Montparnasse, París (1923), e Cuba, até deterse en 1926 nun México eufórico no que destaca a convivencia con David Alfaro Siqueiros e a poeta Blanca Luz Brum que marca as súas vidas. Durante a súa estadía en México coñeceu ao cineasta Sergei Eisenstein, que se apaixona por ela. Syra ten tres fillos  e Francisco Miguel retrátaa unha morea de veces no amplo álbum de debuxos nos que se adiviña a súa imaxe. O 10 de novembro de 1933 a parella embarcou cos seus cativos no vapor *Cristóbal Colón* para regresar a Galicia. Establecen a súa residencia no Porto de Santa Cruz (Oleiros), na que Syra chama a Casa da Felicidade, nome que sería lembrado despois por ela con nostalxia.
[miniatura|"Casa da Felicidade", residencia de [Francisco Miguel e Syra en Coruxo de Abaixo]]
O 3 de agosto de 1936 a Garda Civil detén a Francisco Miguel acusado de actuar contra o réxime militar golpista, sendo fusilado o 28 de setembro. Dous anos despois, Syra comezou a escribir un diario no que recolleu o período de agochamento en Galicia ata que conseguiu saír cos seus fillos de novo para México en 1942, vía Lisboa. Despois de vivir en Actopán, residiu en distintos domicilios de Cidade de México e Cuernavaca. Os últimos anos pasounos en México D.F., ata a súa morte producida por un cancro de ósos.

No ano 2000 a editorial A Nosa Terra publicou *Syra Alonso: Diarios*, con tradución de Anxos Sumai.  En 2025 Alvarellos publicou *Diarios 1938 e 1945*, que actualiza e amplía o anterior.

## Galería de imaxes 
## Notas 
## Véxase tamén 
### Bibliografía 
* 
* 

### Outros artigos 
* Francisco Miguel
### Ligazóns externas 
* Vidal, Carme. [http://www.culturagalega.org/album/detalle.php?id=2 ]  no *Álbum de Mulleres* do Consello da Cultura Galega, 2006.
* Repertorio biobibliográfico do exilio galego CCG.
Amurrio Club

O **Amurrio Club** (en éuscaro: *Amurrio Kluba*) é un club de fútbol español, da cidade de Amurrio (Áraba). Fundouse en 1949 e compite na Rexional Preferente de Álava.

## Uniforme 
* **Uniforme titular**: Camiseta branquiazul, pantalón branco, medias azuis.
* **Uniforme alternativo**: Camiseta laranxa, pantalón negro.

## Datos do club
***12** tempadas en Segunda División B.
***7** tempadas en Terceira División.

## Xogadores
### Xogadores famosos
* Martín Fúriga
* Mikel Álvaro
* Iñaki Bea
* Juan Ruiz

## Véxase tamén
### Ligazóns externas
*Páxina oficial do club
Club Deportivo Santurtzi

O **Club Deportivo Santurtzi Kirol Elkartea** é un club de fútbol español. Fundouse en 1952 e compite na Terceira División Española.

## Datos do club
***4** tempadas en Segunda División B.
***31** tempadas en Terceira División.

## Xogadores
### Xogadores famosos
* José Luis González Vázquez
* Jorge Sánchez Pérez

## Véxase tamén
### Ligazóns externas
*Páxina oficial do club
Anglo-Welsh Cup

A **Anglo-Welsh Cup**, (*Copa Anglo-Galesa* en galego), chamada ***LV = Cup*** por razóns publicitarias, é unha competición anual de rugby organizada pola Federación Inglesa de Rugby na que compiten os 12 clubs ingleses da Aviva Premiership e os 4 clubs galeses da Rabodirect Pro12.

O torneo comeza a principios de novembro e remata a finais de marzo. As datas nas que se disputan as semifinais e a final coinciden coas datas da disputa do Torneo das Seis Nacións, de xeito que os equipos adoitan ter ausencias destacables nas súas ringleiras.

Malia isto, o que fai que esta competición sexa atractiva para os seareiros e para os clubs participantes, é que o equipo gañador do torneo obtén unha praza para participar na tempada seguinte da Heineken Cup, a máxima competición continental.

## Historia 
A competición orixinal comezou na tempada 1971/72 só entre clubs ingleses, e cun formato de eliminatorias directas. Foi o primeiro torneo oficial entre clubs existente en Inglaterra, e podían participar nel tódolos clubs do país. Hoxe o formato do torneo é moi diferente, e está formado por unha primeira fase de liga na que hai 4 grupos con 4 equipos en cada un, e unha segunda fase na que os primeiros de cada grupo xogan entre si as 2 semifinais e a final.

Por mor dos patrocinadores, o torneo tense coñecido con varios nomes:
* John Player Cup    (1976-1988)
* Pilkington Glass Cup    (1989-1997)
* Tetley's Bitter    (1998-2000)
* Powergen Cup    (2001-2005)
* EDF Energy Cup    (2006-2009)
* LV Cup    (2010-actual)

O formato de eliminatorias directas desapareceu cando se introduciu a participación dos 4 equipos profesionais de Gales, e que participaron por vez primeira no torneo na tempada 2005/06.

Os clubs que máis éxito tiveron nesta competición son Bath Rugby, con 10 vitorias en 11 finais, e Leicester Tigers, con 7 vitorias en 13 finais. Son os equipos con máis vitorias e tamén con máis presenzas na final.

O título da temporada 1981/82 foi compartido por Gloucester e Moseley que fixeron táboas a 12 na final.

## Campións 
**Estatística por club:**

## Véxase tamén 
### Outros artigos
* Aviva Premiership
* Federación inglesa de rugby

### Ligazóns externas 
* Páxina oficial da competición